Diari Oficial de la Generalitat Valenciana


Sumari del DOGV 3465, del 31-03-1999 (1999/2280)

ORDRE de 8 de març de 1999, per la qual es modifica l'Ordre de la Conselleria d'Ocupació, Indústria i Comerç de 12 de novembre de 1998, per la qual es determinen els programes de formació professional ocupacional, els tallers de formació i inserció laboral, i es regula el procediment general per a la concessió d'ajudes durant l'exercici de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3465

Data del DOGV
:   31-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2280


Data del document
:   08-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Correcció d'errades

Anàlisi jurídica

 Descriptors 

:   * formació professional
    * suport econòmic
    * lluita contra l'atur

ORDRE de 8 de març de 1999, per la qual es modifica l'Ordre de la Conselleria d'Ocupació, Indústria i Comerç de 12 de novembre de 1998, per la qual es determinen els programes de formació professional ocupacional, els tallers de formació i inserció laboral, i es regula el procediment general per a la concessió d'ajudes durant l'exercici de 1999. [1999/X2280]
  
Amb data 20 de novembre de 1998 es va publicar en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinen els programes de formació professional ocupacional, els tallers de formació i inserció laboral, i es regula el procediment general per a la concessió d'ajudes durant l'exercici 1999.
  
De conformitat amb l'article 13.4, es va incloure com a annex III en la dita ordre la relació d'especialitats prioritàries per a impartir als centres de Formació i Inserció Professional de la Conselleria d'Ocupació, Indústria i Comerç, i es regularen en la convocatòria el procediment de sol·licitud de subvencions i els requisits per al desenrotllament i la justificació de les accions formatives.
  
Mitjançant el Reial Decret 2.673/98, d'11 de desembre, publicat el 29 de desembre de 1998 en el Diari Oficial de la Generalitat Valenciana, sobre traspàs a la Comunitat Valenciana de la gestió realitzada per l'Institut Nacional d'Ocupació, en l'àmbit del treball, l'ocupació i la formació, s'aprova l'acord adoptat pel ple de la Comissió Mixta de Transferències en la reunió del dia 20 de juliol de 1998, pel qual es traspassen a la Comunitat Valenciana les funcions i els serveis en matèria de gestió del treball, l'ocupació i la formació, i també els béns, els drets, les obligacions, els mitjans personals i els crèdits pressupostaris corresponents, en els termes que resulten del mateix acord.
  
Segons el text de l'acord, publicat com a annex a l'indicat reial decret, es traspassen a la Comunitat Valenciana les funcions de gestió que realitza l'Institut Nacional d'Ocupació en matèria de formació i, en conseqüència, la Generalitat Valenciana assumeix, dins del seu àmbit territorial, les funcions i els serveis corresponents a la dita gestió, i en particular la titularitat dels centres nacionals de Formació Professional Ocupacional situats a Alacant i a Paterna (València).
  
Estos centres executaran, a través del finançament corresponent per part de l'Institut Nacional d'Ocupació, les funcions que els atribueix l'article 17 i següents del Reial Decret 631/1993, de 3 de maig, regulador del Pla Nacional de Formació i Inserció Professional.
  
Com a conseqüència del traspàs a la Comunitat Valenciana de les indicades competències cal adaptar l'Ordre de 12 de novembre de 1998, abans mencionada, a fi d'incloure-hi les especialitat prioritàries que s'han d'impartir en l'exercici 1999 als centres de Formació Ocupacional d'Alacant-el Baver i Paterna.
  
En virtut d'això, i fent ús de les facultats que m'atorguen la Llei 5/1983, de 30 de desembre, de Govern Valencià, i el Reglament Orgànic i Funcional de la Conselleria d'Ocupació, Indústria i Comerç,
  
ORDENE
  
Article 1
  
Afegir a l'annex III de l'Ordre de 12 de novembre de 1998, per la qual es determinen els programes de formació professional ocupacional, els tallers de formació i inserció laboral, i es regula el procediment general per a la concessió d'ajudes durant l'exercici de 1999, en el qual es recull la relació d'especialitats prioritàries que s'impartiran als centres de Formació i Inserció Professional de la Conselleria d'Ocupació, Indústria i Comerç, la relació publicada al final d'esta ordre com a Ampliació annex III, quedant les accions formatives programades subjectes a les condicions, els requisits i els terminis especificats en l'Ordre de 12 de novembre de 1998.
  
Article 2
  
El termini per a la presentació de les sol·licituds corresponents a les especialitats que s'impartiran als centres de Formació Professional Ocupacional d'Alacant-el Baver i Paterna serà de 15 dies naturals, comptats a partir de l'endemà de la publicació de la present ordre en el Diari Oficial de la Generalitat Valenciana.
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 8 de març de 1999
  
El conseller d'Ocupació, Indústria i Comerç,
  
DIEGO SUCH PÉREZ